

**Referat fra generalforsamling i SENIORbowl den 18. februar 2016 i Roskilde bowlingcenter.**

1. **Optælling af stemmeberettigede medlemmer**

91 stemmeberettigede medlemmer mødt ud af 125 medlemmer (flot).

Generalforsamling nr. 16.

1. **Valg af dirigent**

Jens Jensen valgt som dirigent.

Takkede for valget.

Konstaterede at indkaldelsen er rettidigt sendt ud, og at dagsordenen er i overensstemmelse med vedtægterne - og dermed lovlig.

1. **Bestyrelsens beretning ved formanden**

Bestyrelsens beretning ved formanden, Ejner Jensen blev godkendt.

Den skriftlige beretning udsendt på mail sammen med indkaldelsen, samt udleveret til medlemmer uden mailadresse. Vil efterfølgende blive lagt på hjemmesiden, når det er muligt.

Fra den mundtlige beretning kan nævnes:

* Dejlig sæson sammen med jer og Roskilde Bowlingcenter
* Vi fastholder samme priser, og tror på, at foreningen kan yde samme tilskud til større fælles arrangementer.
* Alle arrangementer gennemført, herunder også med vore 2 venskabsklubber, De glade bowlere i Rødovre og Lund pensionær klub, der er ingen planer om flere.
* Hjemmesiden har ikke fungeret i over et år, håber at der snart kommer en løsning.
* Fremover afholdes sommerudflugten sidste torsdag i april, så vi undgår problemer med dem, som starter på sommer aktiviteterne, husk at sætte kryds i kalenderen. I år går turen til Møn.
* Måden det interne mesterskabsspil afvikles på står i vedtægterne. Til næste generalforsamling vil det blive taget op under et særligt punkt.
* Vi er fortsat omkring 125 medlemmer, med en øvre grænse på 130 medlemmer. I 2015 har vi haft 13 tilgange og 8 afgange.
* 4 gange årligt har vi fællesarrangementer mellem 11 og 13 holdet. Det mener vi fungerer tilfredsstillende.
* Vi får tilskud fra Roskilde kommune, Holte vinlager, DITO bus og Roskilde bowlingcenter. Forsøger i 2016 at få flere små sponsorater.

1. **Regnskab**

Kassereren Torben Sørensen fremlagde det reviderede regnskab – som forsamlingen godkendte. Budget for 2016 blev ligeledes gennemgået. Resultat fra 2015 ført videre med lidt forhøjelser.

Uændret kontingent på 200 kr. blev godkendt.

1. **Indkomne forslag:**

Ingen

1. **Valg af bestyrelsesmedlemmer**

Genvalg af Erling Juul næstformand

Genvalg af Torben Sørensen kasserer

Genvalg af Alice Juul bestyrelsesmedlem

Genvalg af Marianne Christensen som suppleant for et år

1. **Valg af bilagskontrollanter**

Inge Pedersen og Lillian Nielsen valgt som kritiske bilagskontrollanter, begge for et år.

Keld Ternholm valgt som billagskontrollant-suppleant, for et år.

1. **Eventuelt alt kan siges intet kan besluttes.**

* Ejner forsøger at finde nye sponsorater.
* Paul Erik foreslog kontingent forhøjelse.
* Torben Sørensen - kontingentet ændres ikke i 2016. Vi har haft samme baneleje siden 2011. Ny bestyrer i Bowlingcenteret. Ændring i baneleje er ikke blevet drøftet.
* Mogens Rosenquist - kan Roskilde kommune ændre tilskuddet på 12.000 kr.
* Torben Sørensen - Roskilde kommune har x antal kr. som skal uddeles. Hidtil har vi modtaget 12.000 kr., og kan ikke sige hvad vi får fremover.
* Ove Thrane - foreslog at vi stillede op som frivillige til Roskilde festival.
* Ejner - bestyrelsen ser ikke dette som en vej at gå. Kræver meget, da det er hele klubben der skal stille op, og ikke nogle få.

Dirigenten takkede forsamlingen for god ro og orden under årets

Generalforsamling.

Sidst takkede formanden dirigenten for særdeles veludført arbejde.

*Ref: IJ 28-02-2016*